ฮั่งเส็งปิดบวก 143.38 จุด คาดเฟดอาจชะลอขึ้นดอกเบี้ยหลังวิตกศก.
ฮั่งเส็งปิดบวก 143.38 จุด คาดเฟดอาจชะลอขึ้นดอกเบี้ยหลังวิตกศก.
28 ม.ค. 2559

ดัชนีฮั่งเส็งตลาดหุ้นฮ่องกงปิดปรับตัวขึ้นในวันนี้ โดยดัชนีฮั่งเส็งเพิ่มขึ้น 143.38 จุด หรือ 0.75% ปิดวันนี้ที่ 19,195.83 จุด เนื่องจากนักวิเคราะห์มองว่าการที่ธนาคารกลางสหรัฐ (เฟด) แสดงความวิตกกังวลเกี่ยวกับภาวะชะลอตัวของเศรษฐกิจโลกนั้น อาจจะส่งผลกระทบต่อแนวโน้มการปรับขึ้นอัตราดอกเบี้ยในอนาคต
คณะกรรมการกำหนดนโยบายการเงิน (FOMC) ของเฟด มีมติเป็นเอกฉันท์ในการประชุมเมื่อวานนี้ให้คงอัตราดอกเบี้ยระยะสั้นอยู่ในช่วง 0.25-0.50% ตามที่ตลาดการเงินคาดการณ์กันไว้ หลังจากปรับขึ้นอัตราดอกเบี้ยในเดือนที่แล้วเป็นครั้งแรกนับตั้งแต่เดือนมิ.ย.2549 ขณะเดียวกันเฟดได้แสดงความกังวลครั้งใหม่เกี่ยวกับภาวะผันผวนในตลาดการเงิน และการชะลอตัวของเศรษฐกิจในต่างประเทศ